Paine vir Tim ná sy beursie verdwyn | Netwerk24
31 Maart 2020 10:18
Tim Paine / Foto: Getty Images
Die paaltjiewagter poog soos baie ander sportlui om sy fiksheid te behou terwyl die Covid-19-pandemie mense tot hul huise beperk.
Stuff berig Paine het sy motor buite in die straat parkeer om plek te maak vir sy projek, kompleet met ’n bal wat in ’n kous hang “om aan sy dryfhou te skaaf”.
Maar hy was uit die veld geslaan toe hy Dinsdag wakker word.
“Ek beleef ’n bietjie teëspoed, want ek het my motor in die straat parkeer en toe ek vanoggend wakker word, was daar ’n boodskap op my selfoon dat my kredietkaart gebruik is,” sê Paine.
“Ek het uitgestap en die motordeur het oopgestaan en my beursie was skoonveld.”
Die koronavirus het wêreldwyd vir eers ’n stokkie gesteek voor mededingende krieket.
Hoewel twyfel bestaan of die Aussies se toere na Bangladesj en Engeland in Junie en Julie sal voortgaan, is Krieket Australië vol vertroue hy sal steeds die T20-Wêreldbekertoernooi in Oktober aanbied.
Meer oor: Koronavirus | T20 | Toetskrieket | Tim Paine | Eendagkrieket | Covid-19